Vėžaičiai
Vėžaičiai – miestelis Klaipėdos rajono savivaldybėje, 5 km į rytus nuo Gargždų, šalia automagistralės  A1  Vilnius–Kaunas–Klaipėda . Seniūnijos centras, 3 seniūnaitijos (Centro, Nausodžio, Skinijos). Stovi medinė Vėžaičių Šv. Kazimiero bažnyčia (pastatyta 1784 m.), veikia Vėžaičių pagrindinė mokykla, biblioteka, paštas (LT-96008), Žemdirbystės instituto Vėžaičių filialas (nuo 1967 m.), yra Vėžaičių dvaro sodyba ir parkas, kultūros namai (buvusiose dvaro arklidėse), ambulatorija, 5 parduotuvės.